laion/Wikipedia-Exotic huggingface dataset:
מונצ'ו

רמון רודריגס חימנס (בספרדית: Ramón Rodríguez Jiménez; נולד ב-13 בספטמבר 1999 בפלמה דה מיורקה שבספרד), הידוע בכינוי מונצ'ו (בספרדית: Monchu), הוא כדורגלן ספרדי המשחק בעמדת הקשר בקבוצת ריאל ואיאדוליד מהלה ליגה. מונצ'ו החל לשחק כדורגל במחלקת הנוער של מיורקה, ובשנת 2012 עבר למחלקת הנוער של ברצלונה. ב-15 בדצמבר 2017 ערך את הופעת הבכורה שלו בברצלונה ב', קבוצת המילואים של המועדון, כשהחליף את אוריול בוסקטס בהפסד 3-1 לקדיס במסגרת המחזור ה-19 בליגה הספרדית השנייה לעונת 2017/2018. ב-8 באוגוסט 2020 ערך את הופעתו היחידה בקבוצה הראשונה של המועדון, כשהחליף את אנטואן גריזמן בניצחון 3-1 על נאפולי במסגרת שלב שמינית הגמר של ליגת האלופות לעונת 2019/2020. ב-22 בספטמבר 2020 הושאל מונצ'ו למשך עונה אחת לז'ירונה מהליגה הספרדית השנייה. ב-26 בספטמבר ערך את הופעת הבכורה שלו במועדון, בהפסד 2-0 לספורטינג חיחון במסגרת המחזור השלישי בליגה לעונת 2020/2021. ב-18 באוקטובר הבקיע את שער הבכורה שלו במועדון, בניצחון 1-0 על ריאל אוביידו במסגרת המחזור השישי בליגה. בסך הכל ערך 43 הופעות ליגה במדי המועדון במהלך תקופת ההשאלה, בהן הבקיע שלושה שערים. ב-16 ביולי 2021 חתם מונצ'ו בגרנדה מהלה ליגה. ב-16 באוגוסט ערך את הופעת הבכורה שלו במועדון, בתיקו 0-0 נגד ויאריאל במסגרת המחזור הראשון בליגה לעונת 2021/2022. בסך הכל ערך 14 הופעות ליגה במדי המועדון. ב-1 בפברואר 2022 הושאל מונצ'ו לריאל ואיאדוליד מהליגה הספרדית השנייה עד לתום עונת 2021/2022.} ב-6 בפברואר ערך את הופעת הבכורה שלו במועדון, בתיקו 0-0 נגד פואנלברדה במסגרת המחזור ה-26 בליגה. ב-27 במרץ הבקיע את שער הבכורה שלו במועדון, בניצחון 2-1 על אלקורקון במסגרת המחזור ה-33 בליגה. בסך הכל ערך 15 הופעות ליגה במהלך תקופת ההשאלה, בהן הבקיע שני שערים. ב-1 ביולי 2022 חתם במועדון באופן קבוע. מונצ'ו, באתר Transfermarkt מונצ'ו, באתר Soccerway מונצ'ו, באתר BDFutbol מונצ'ו, באתר WorldFootball.net מונצ'ו, באתר FootballDatabase.eu Monchu, pelotero de buena cuna באתר מונדו דפורטיבו, 9 באפריל 2013 (בספרדית) Acuerdo con el Girona para la cesión de Monchu באתר הרשמי של ברצלונה, 22 בספטמבר 2020 (בספרדית) Monchu moves to Granada באתר הרשמי של ברצלונה, 16 ביולי 2021 (בספרדית) Monchu jugará cedido en el Real Valladolid באתר הרשמי של גרנדה, 1 בפברואר 2022 (בספרדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מונצ'ו".
עין יבנאל

עין יבנאל הוא מעיין שכבה הנובע בתוך מערת בזלת בצלע נחל חרצית שבגליל התחתון, סמוך למושבה יבנאל. המים נובעים בתוך מערת נקבה חשוכה וגדולה שנחצבה בסלע בצורה עגולה עם שני חללים מרכזיים. הכניסה למערה היא דרך פתח ברוחב חצי מטר בקיר הבטון התוחם את המערה, שמוסתר מאחורי שיחים תחת עץ תאנה גדול. המערה חשוכה ולפעמים אפשר למצוא בה נרות שמטיילים קודמים השתמשו בהם. מי המעיין קרים כל השנה. עומק המערה הוא 1.5 מטר ורוחבה 8 מטרים. החנייה הכי קרובה למעיין היא בבית העלמין הדרומי של יבנאל, ממנו יש להמשיך כ-25 דקות בהליכה שעשויה להיות מאתגרת על צלע ההר כדי להגיע למעיין. עין יבנאל ועין חרצית, באתר Kuku Trip, ‏4 ביוני 2021 shilosimi, עין יבנאל, באתר טיולי, ‏2 באוקטובר 2009 ערן ודוד גל-אור, טבילה בעין יבנאל: מערה ומעיין בלב ערוץ נחל צר, באתר ynet, 11 ביולי 2011 מסלול טיול: מעיינות ברמת סירין, באתר השטח הישראלי 4X4 ארכיון מסלולים בארץ, באתר בא לי לטייל
שון קלייר

שון תומפסון קלייר (באנגלית: Sean Thompson Kleier; נולד ב-29 במרץ 1987) הוא שחקן אמריקאי. קלייר נולד וגדל בלואיוויל, קנטקי, שם התחנך בבית הספר קנטקי קאנטרי (אנ'). בהמשך למד לתקופה קצרה במכללת בואודין (אנ') במיין לפני שעבר לניו יורק. בניו יורק לקח חלק בקבוצת האימפרוביזציה Upright Citizens Brigade (אנ'). קלייר הוא מייסד שותף של חברת ההפקה והמדיה Motiv Creative, בה קלייר ואחיו יוצרים תוכן עבור קבוצות הסברה פוליטית. בשנת 2013 ביצע קלייר הופעת אורח בסדרת המערכונים "Hey Girl" של רשת MTV. בשנת 2014 שיחק בתפקיד ראשי בסדרת הטלוויזיה "Mr. Right". בשנת 2015 שיחק בתפקיד קטן בסרט הקולנוע "המתמחה". בשנת 2018 גילם קלייר את הסוכן סטולץ בסרט "אנטמן והצרעה". בשנת 2020 שיחק בתפקיד ראשי בסרט הטלוויזיה של ערוץ לייפטיים "Chris Watts: Confession of a Killer". בשנת 2021 לוהק לתפקיד בסרט הקומדיה הרומנטית "בקרוב אצלכם", שהוקרן לראשונה בנטפליקס ב-4 באוגוסט 2022. שון קלייר, ברשת החברתית אקס (טוויטר) שון קלייר, ברשת החברתית אינסטגרם שון קלייר, במסד הנתונים הקולנועיים IMDb (באנגלית) "'Odd Mom Out' actor grew up in Louisville". courier-journal.com. נבדק ב-25 באוגוסט 2017. {{cite web}}: (עזרה) "Sean Kleier". Bravo TV. 2015-01-15. נבדק ב-25 באוגוסט 2017. {{cite web}}: (עזרה) "Motiv Creative | Content That Motivates". www.meetmotiv.com (באנגלית אמריקאית). נבדק ב-2018-05-29. "Shit Anti-Corruption Comedians Say: An Interview with Ryan & Sean Kleier". Blunderbuss Magazine (באנגלית אמריקאית). 2014-11-04. נבדק ב-2018-05-29. Sean Kleier, Bravo, ‏5 בundefined 2015 Sean Kleier, an actor, is he dating Isabelle Marie McKay? Actor Relationship Timeline: Wedding Season, theancestory.com, ‏4 ביולי 2022 "Ant-Man and the Wasp Casts Major New Character". screenrant.com. 24 באוגוסט 2017. נבדק ב-25 באוגוסט 2017. {{cite web}}: (עזרה) Ed Stockly, What's on TV Saturday, Jan. 25: 'Chris Watts: Confessions of a Killer' on Lifetime - Los Angeles Times, Los Angeles Times, ‏6 בundefined 2020 Tom Grater, Deadline, Deadline, ‏4 במרץ 2021
יחסי לטביה–פורטוגל

יחסי לטביה–פורטוגל הם יחסי החוץ בין לטביה לבין פורטוגל. פורטוגל הכירה בלטביה דה יורה ב-19 בפברואר 1921, ומאז הכירה בריבונותה של לטביה, אשר אושרה אז על ידי ההכרה של פורטוגל בלטביה ב-27 באוגוסט 1991 וכינון היחסים הדיפלומטיים מחדש ב-2 באוקטובר 1991. ב-15 בדצמבר 1929 חתמו לטביה ופורטוגל על הסכם סחר דו-צדדי. לאחר כיבוש לטביה על ידי ברית המועצות ב-1940, היחסים הבין-מדינתיים הוחלפו רשמית ביחסי פורטוגל–ברית המועצות. עם זאת, משטרו של הרודן אנטוניו דה אוליביירה סלזאר בפורטוגל, שהיה פשיסטי-למחצה ואנטי-קומוניסטי חריף, לא הכיר בסיפוח זה. גם לאחר מהפכת הציפורנים ב-1974 והסיום של המשטר, פורטוגל מעולם לא הכירה רשמית בסיפוחה של לטביה בברית המועצות. לאחר קריסת ברית המועצות ב-1991, לטביה חזרה לעצמאות מלאה באותה שנה. מכיוון שפורטוגל מעולם לא הכירה רשמית בסיפוחה של לטביה בברית המועצות, היא לא הייתה חייבת להכיר רשמית גם בעצמאותה המחודשת של לטביה. במהלך ההתקרבות של לטביה לאחר מכן לאיחוד האירופי, שפורטוגל חברה בו מאז 1986, ולברית ההגנה המערבית נאט"ו, שפורטוגל הייתה ממייסדותיה ב-1949, התקרבו גם פורטוגל ולטביה זו לזו. ב-27 בספטמבר 1995 הם הסכימו על הסכם הגנה הדדי על השקעות, שנחתם ב-17 ביולי 1997. ב-17 באוקטובר 2000 חתמו שתי המדינות בליסבון על הסכם שיתוף פעולה בתחומי החינוך, התרבות, המדע והטכנולוגיה, ובעקבותיו ב-19 ביוני 2001 בריגה הצהרת כוונות להסכם למניעת כפל מס ולמניעת העלמת מס. ב-2001 פורטוגל פתחה שגרירות משלה בריגה. שתי המדינות חתמו על הסכם דו-צדדי להגנה על מידע מהשירות החשאי ב-24 בינואר 2007 בליסבון. במהלך מדיניות הצנע הנוקשה והמקיפה בפורטוגל לאחר משבר החוב האירופי, שהכניס את המדינה למשבר כלכלי עמוק משנת 2010, פורטוגל סגרה שוב את שגרירותה בלטביה ב-2012. בשנת 2014 הצטרפה לטביה לגוש האירו, כך שהיא חולקת מאז את אותו המטבע עם פורטוגל (משתתפת מייסדת ב-1999). ב-2016 סגרה לטביה שוב את שגרירותה בפורטוגל. ללא קשר לכך, היחסים הבילטרליים נותרו טובים, כפי שעולה מביקורי מדינה רגילים, במיוחד ברמת מזכיר המדינה. כיום, שתי המדינות הן חברות האיחוד האירופי, נאט"ו, האו"ם ופורומים רב צדדיים אחרים. לטביה מיוצגת בפורטוגל באמצעות שגרירותה בדבלין, אירלנד, ובנוסף מחזיקה 3 קונסוליות בליסבון, פונטה דלגדה ופורטו. פורטוגל מיוצגת בלטביה באמצעות שגרירותה בסטוקהולם, שוודיה. מדיה וקבצים בנושא יחסי לטביה–פורטוגל בוויקישיתוף Joint statement on the 100th anniversary of diplomatic relations between Portugal and Latvia באתר משרד החוץ הפורטוגזי יחסי לטביה–פורטוגל באתר משרד החוץ הפורטוגזי
מחכים לסורקין

מחכים לסורקין הוא סרט קולנוע ישראלי משנת 2013 בבימויו של יונתן פז, עם עמי סמולרצ'יק ואורי הוכמן בתפקידים הראשיים. התסריט נכתב בידי יונתן פז וחנן פלד, והוא מבוסס על ילדותו של פז בקיבוץ מזרע ומתאר את אביו חנוך פז, שהיה מורה ובמאי הצגות תיאטרון בקיבוץ וקשריו עם שחקני תיאטרון הבימה ובעיקר עם אהרון מסקין (בשם סורקין בתסריט). זה הסרט השלישי בטרילוגית סרטי הקיבוץ של יונתן פז, אחרי אסקימוסים בגליל (1989) ורכבת העמק (2007). שנת 1957, חברי הקיבוץ בעמק יזרעאל צופים בהצגת מקבת של תיאטרון הבימה עם אהרון סורקין (אורי הוכמן) בתפקיד הראשי. זוהר אוריין מודיעה בקול ישראל שאפשר לצפות בספוטניק הרוסי בשמים. כל הקהל מסתכל למעלה ורק חנוך (עמי סמולרצ'יק) מתבונן בהתלהבות בסורקין אותו הוא מעריץ. הוא נפגש איתו ומזמין אותו לצפות במחזה "מעשה שמשון" של רמח"ל אותו הוא מביים בהשתתפות חברי הקיבוץ. סורקין מקבל מתנה - קופסת ביצים, מודה לחנוך ומזמין אותו להגיע ל"הבימה" בתל אביב. חנוך הוא מורה בקיבוץ אך עיקר פעילותו היא בשטח התרבות. הוא מביים הצגות בקיבוץ אך רוב החברים מסתכלים עליו בזלזול כבטלן שאינו אוהב להתעסק בעבודת כפים. גם אשתו ליבה (מרינה שויף) אינה מעודדת אותו. הוא קשור מאוד לבנם יוני בן העשר (איתמר פלג-גינזבורג). הקיבוץ מתכונן לחגיגות יובל 25 שנים לקיבוץ וחנוך מחפש ביחד עם יוני, מחזה שכדאי להעלותו. בעמדה נטושה מוטלים ספרים ישנים ומאובקים ויוני מוצא את "שני קוני למל" ביידיש. חנוך נלהב, מנשק אותו ומחליט מיד – הוא יתרגם את המחזה ויביים אותו. חנוך נוסע לתל אביב להיפגש עם סורקין ומחביא בתיקו תרנגולת וביצים שקיבל מהרצל הלולן (ראובן שיבק) ובהתחכמות הוא מצליח להיחלץ מביקורת של פקח משרד האספקה והקיצוב. בתל אביב הוא אינו מוצא את סורקין אך נותן לחברי ההנהלה את התרנגולת. כעת הוא מתחיל בחזרות ל"שני קוני למל" ונעזר בתפאורן טושק (יואב הייט) האופה של הקיבוץ ובתופרת התלבושות פנינה (נועה מצנר). טושק רוצה לביים מחזמר על התנ"ך שראה בניו יורק בביצוע שחורי עור אך תוכניתו מתבטלת לאחר שהשחקנים הממורמרים מתקשים להסיר את המשחה השחורה שרקח בשבילם. חנוך ממשיך בחזרות ויום אחד מפתיע אותו סורקין. חנוך וכל חברי הקיבוץ נלהבים מסורקין השחקן המפורסם ומלעיטים אותו מכל טוב. הכובסת תחיה (איילת הלפרן) אף לא מהססת להתעלס איתו. סורקין מבקר ברפת, שוחה במאגר המים וכמעט טובע. החזרות נמשכות וחנוך רוצה לדעת כל הזמן מה דעתו של סורקין על ההצגה. סורקין דוחה זאת כל פעם עד שהוא מודיע לו כי הגיע לקיבוץ בגלל סכסוך שהיה לו בהבימה לאחר שנתנו את תפקיד אותלו לשמעון פינקל וכי הצגת "שני קוני למל" שלו היא "קקה" של הצגה. חנוך נכנס לדיכאון ומרגיש שאינו שווה כלום. הוא שוכב במיטה ומסרב לאכול למרות הפצרותיהן של ליבה, פנינה וטושק. חברי המשק נושאים אותו במיטה לבמה ולפתע מופיע סורקין שהוזעק למקום על ידי ליבה ותוך זמן קצר מקבל את תפקיד קוני למל. ההצגה מתקבלת בתשואות והקהל מקבל בתשואות את השחקנים ובעיקר את סורקין וחנוך. יוני מוחא כפיים לאביו ומתבונן בספוטניק שהופיע שוב בשמים. "מחכים לסורקין", במסד הנתונים הקולנועיים IMDb (באנגלית) מחכים לסורקין, במיזם "אישים" לתיעוד היצירה הישראלית קדימון למחכים לסורקין, באתר יוטיוב מחכים לסורקין, באתר קרן הקולנוע הישראלי מחכים לסורקין, באתר "סרט" כתבה של רובי המרשלג על מחכים לסורקין סצנת בדיקת פקח הקיצוב באוטובוס, באתר יוטיוב סורקין ברפת, באתר יוטיוב סורקין במאגר המים, באתר יוטיוב חנוך ויוני, באתר יוטיוב חנור מביים את "מעשה שמשון", באתר יוטיוב שמוליק דובדבני, "מחכים לסורקין": כמו מבצע סבתא לאבא, באתר ynet, 22 באפריל 2013 ביקורת על מחכים לסורקין, באתר "סריטה"
בקרוב אצלכם

בקרוב אצלכם (באנגלית: Wedding Season) הוא סרט קומדיה רומנטית בהפקה הודית-אמריקאית משנת 2022 בבימויו של טום דיי לתסריט שכתב שיבאני סריבסטווה. לאחר שביטלה את אירוסיה, השאירה מאחור קריירת בנקאות מצליחה בעיר, ועברה לניו ג'רזי להתחלה חדשה, אשה (פאלאווי שרדה) לא יכלה להרגיש טוב יותר. אמה, לעומת זאת, חושבת שבתה הבכורה עומדת להחמיץ חיים שלמים של אושר, אם היא לא תתמקד במציאת בעל במקום להתרכז בקריירה. אמה לוקחת את העניינים לידיים, ויוצרת פרופיל היכרויות מקוון על מנת להגדיר לאשה התאמה "מושלמת". ראבי (סוראג' שארמה) – או ליתר דיוק הוריו של ראבי – שיש להם את אותו רעיון בדיוק עבור בנם נרתמים אף הם לשידוך. בדייט הראשון, אשה וראבי מגלים במהירות, שכל אחד נמצא במקום אחר לכאורה בחייהם כרגע. לאחר שהבינה שאמה לא מפסיקה לנדנד ולא תוותר, אשה מציעה לראבי תוכנית שתהיה win-win עבור שניהם: מערכת יחסים בהם יעמידו פנים שהם יוצאים ביחד, כדי לעבור את עונת החתונות הקרובה. באמצעות אינספור הזמנות, ריקודים ושמלות בשלושת החודשים הקרובים. אשה ורבי מגלים אט אט שאולי יש להם יותר במשותף ממה שהם חושבים. אולי ההורים שלהם בכל זאת עלו על משהו. סוראג' שארמה – ראבי פאלאווי שרדה – אשה ריזוואן מאנג'י – ויג'אי אריאנה אפסר – פרייה שון קלייר – ניק וינה סוד – סוניטה מאנוג' סוד – דינש רות גודווין – טינה דמיאן תומפסון – ג'יימס שובאש סנטוס – דרשיט יוליוס צ'ו – יושי במרץ 2021, פורסם שסוראג' שארמה ופאלאווי שרדה לוהקו לתסריט שנכתב על ידי שיבאני שריסטאבה וביים טום דיי עבור נטפליקס. מאוחר יותר באותו חודש לוהקו ריזוואן מאנג'י וארי אפסר. ב-15 באפריל 2021 לוהק שון קלייר לתפקיד ניק בן זוכגה של אחותה של אשה. שלב הצילומים החל ב-19 באפריל והסתיים ב-31 במאי 2021 בטורונטו, קנדה. הסרט כלל סצנות חוצות ומסעדות שצולמו באזור הבזאר ההודי בטורונטו. "בקרוב אצלכם", במסד הנתונים הקולנועיים IMDb (באנגלית) "בקרוב אצלכם", באתר Rotten Tomatoes (באנגלית) "בקרוב אצלכם", באתר Metacritic (באנגלית) "בקרוב אצלכם", במסד הנתונים הקולנועיים KinoPoisk (ברוסית) Grater, Tom (3 במרץ 2021). "'Life Of Pi' Actor Suraj Sharma To Star With Pallavi Sharda In Netflix Pic 'Wedding Season'". Deadline Hollywood. נבדק ב-3 במרץ 2021. {{cite web}}: (עזרה) Grater, Tom (22 במרץ 2021). "'Schitt's Creek' & 'Hamilton' Stars Join Netflix Comedy 'Wedding Season'". Deadline Hollywood. נבדק ב-18 באפריל 2021. {{cite web}}: (עזרה) Grater, Tom (15 באפריל 2021). "Sean Kleier Joins Netflix's 'Wedding Season'; Dark Star Buys 'The Last Matinee'; Gravitas Picks Up 'Eye Without A Face' – Film Briefs". Deadline Hollywood. נבדק ב-18 באפריל 2021. {{cite web}}: (עזרה) "What's Shooting". ACTRA Toronto. ארכיון מ-8 במרץ 2021. נבדק ב-8 במרץ 2021. {{cite web}}: (עזרה) "Film and TV Projects Going Into Production - Wedding Season". Variety Insight. ארכיון מ-15 במרץ 2021. נבדק ב-15 במרץ 2021. {{cite web}}: (עזרה)
קבוצת מולטיברוט

במתמטיקה, קבוצת מולטיברוט היא קבוצת הערכים במישור המרוכב שערכם המוחלט נשאר מתחת לערך סופי כלשהו לאורך איטרציות על ידי חבר במשפחת רקורסיות פולינומיות מתוקנות. השם הוא הלחם בסיסים של מולטיפל (multiple) כלומר: הרבה, וקבוצת מנדלברוט. z ↦ z d + c . {\displaystyle z\mapsto z^{d}+c.\,} כאשר d ≥ 2. ניתן להכליל עוד יותר את המעריך d לערכים שליליים ושברים. המקרה של d = 2 {\displaystyle d=2\,} הוא קבוצת מנדלברוט הקלאסית שממנו נגזר השם. הקבוצות של ערכים אחרים של d מציגים גם תמונות פרקטליות כשהן משורטטות במישור המורכב. כל אחת מהדוגמאות של חזקות שונות d המוצגות להלן משורטטת באותו קנה מידה. הערכים של c ששייכים לקבוצה מסומנים בשחור. ערכים של c שיש להם ערך בלתי מוגבל תחת רקורסיה, ולכן אינם שייכים לקבוצה, משורטטים בצבעים שונים, המוצגים כקווי מתאר, בהתאם למספר האיטרציות שגרמו לערך לחרוג מגודל קבוע באלגוריתם Escape Time . הדוגמה d = 2 היא קבוצת מנדלברוט המקורית. הדוגמאות עבור d > 2 נקראות קבוצות מולטיברוט. קבוצות אלה כוללות את נקודת המרכז (0,0) ויש להן היקפים פרקטליים. כאשר d הוא שלילי, נראה שהקבוצה מקיפה אך אינה כוללת את נקודת המרכז. ישנה התנהגות מורכבת מעניינת בקווי המתאר בין הקבוצה לנקודת המרכז, באזור צורת כוכב עם סימטריה סיבובית של (1 − d)-fold. מדיה וקבצים בנושא קבוצת מולטיברוט בוויקישיתוף ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קבוצת מולטיברוט".
ויקוניה מצויה

ויקוניה מצויה (שם מדעי: Vicugna vicugna), הקרויה בקיצור ויקוניה, היא יונק ממשפחת הגמליים הגדל בדרום אמריקה. זהו אחד משני מיני הגמליים שמצויים באזורים האלפיניים של הרי האנדים, בעוד השני הוא הגואנקו. מספרן של הוויקוניות, נכון ל-2008, מוערך בכ-350,000 פרטים. הוויקוניה קטנה מעט מהגואנקו. פרוותה חומה-צהבהבה מלבד על הגרון ובבטן, בהן היא לבנה וארוכה יותר. ראשה של הוויקוניה קצר מעט מזה של הגואנקו, ואוזניה מעט ארוכות יותר. אורך הראש והגוף יחד הוא 1.45 עד 1.6 מטרים, וגובה הכתפיים כ-75 עד 85 ס"מ. משקלה בין 35 ל-65 קילוגרם. הוויקוניה מצויה באזור המרכזי של הרי האנדים: בפרו, צפון-מערב ארגנטינה, בוליביה וצפון צ'ילה, בעוד האוכלוסייה הגדולה ביותר מצויה בפרו. בתי הגידול המועדפים על הוויקוניה הם ערבות צחיחות-למחצה ומישורים בגובה של כ-3,500 עד 5,750 מטרים מעל גובה פני הים. הוויקוניות חיות באזורים שבהם ניתן להגיע למקור מים בקלות, על מנת שיוכלו לשתות את כמות המים הדרושה להן ביום-יום. הוויקוניה חיה בעדרים המונים זכר אחד ובין 6 ל-15 נקבות. הטריטוריה של כל עדר מתפרשת על פני כ-18 קמ"ר. לעיתים עשויות הוויקוניות להתקבץ בלהקות גדולות, שמכילות 30, או אף 150 פרטים. עונת הרבייה היא בדרך כלל במרץ-אפריל, וההיריון נמשך כ-11 חודשים. בכר יחיד מומלט, ותקופת ההנקה נמשכת כ-10 חודשים. בגיל 12–18 חודשים, הבכר כבר נחשב לבוגר. הוויקוניות חששניות מאוד, ורעש קטן יכול לגרום להן לנוס. הזכר הדומיננטי בדרך כלל מזהיר את העדר בקריאת אזהרה. הוויקוניות יכולות לרוץ במהירות של כ-47 קמ"ש ברום של כ-4,500 מטרים. צמרה הוא היקר ביותר בעולם, הודות לקלות משקלו, כושר החימום שלו ומרקמו החלק. צעדי ממשלת פרו, שעודדה את לכידת הוויקוניות המצויות לשם גז צמרן בלי לפגוע בהן ופיתחה שווקים למסחר בצמר, לאחר שנים של הגבלות חמורות ואיסורי סחר במדינות שונות, כמו ארצות הברית, הביאו לגידול חד במספרן, והוא עומד כיום על 350 אלף פרטים. תושבי הכפר לוקאנס בפרו מגינים על הוויקוניות המצויות בכך שהם לוכדים אותן וגוזזים את צמרן בטקס צ'אקו עתיק, ששרד והשתמר בקרב הכפריים מימי האינקה. אירועי צ'אקו קטנים רבים מתקיימים ברחבי פרו בין מאי לספטמבר, אך האירוע הלאומי הגדול נערך כחלק מפסטיבל תרבות של שלושה ימים, ובמהלכו מכתרים האיכרים, אורחים מרחבי פרו ותיירים, את עדרי הוויקוניות ודוחקים אותם לאט ובהדרגה אל מכלאות תחת כיפת השמיים, שם גוזזים את צמרן היקר וחוזרים ומשחררים אותן. את הכסף שמכניסה מכירת הצמר משקיעים בעיירה לטובת כלל תושביה. הוויקוניה הייתה בסכנת הכחדה, משום שבמשך מאות שנים צדו אותן אנשים אשר חשקו בצמרה ובעורה. הוויקוניה המצויה נחשבה לחיה מקודשת באימפריה של האינקה עד שנת 1532, כשהספרדים פלשו אליה, כבשו אותה והחריבוה. מאוכלוסייה הכוללת מאות אלפי פרטים בהרי האנדים, מאקוודור עד ארגנטינה, פחת מספרן והלך, ובשנת 1964 הגיע ל-12 אלף פרטים בסך הכול, הנחשב לסף הכחדה, עד שבשנת 1969 נעשתה מוגנת בחוק. בשלב זה הכריזה פרו על הקמת שמורה לאומית באזור פאמפה גלראס באייקוצ'ו, כ-400 קילומטרים דרומית מזרחית ללימה. שמורה זו היא כיום מקום מקלט לוויקוניות. מדיה וקבצים בנושא ויקוניה מצויה בוויקישיתוף ויקוניה מצויה, באתר ITIS (באנגלית) ויקוניה מצויה, באתר NCBI (באנגלית) ויקוניה מצויה, באתר Animal Diversity Web (באנגלית) ויקוניה מצויה, באתר האנציקלופדיה של החיים (באנגלית) ויקוניה מצויה, באתר GBIF (באנגלית) ויקוניה מצויה, באתר אנציקלופדיה בריטניקה (באנגלית) ויקוניה באתר הרשימה האדומה של IUCN ראו העולם המופלא של בעלי החיים, עמוד 198
Broadway Girls

"Broadway Girls" (בעברית: "בנות ברודוויי") הוא סינגל שהוקלט על ידי הראפר האמריקאי ליל דורק, בהשתתפות הזמר האמריקאי מורגן וולן. הוא יצא לאור ב-17 בדצמבר 2021, על ידי חברת התקליטים אלאמו, כסינגל שני מתוך האלבום 7220. ב-1 באוקטובר 2021 פרסם וולן טיזר קצר בחשבון האינסטגרם שלו יחד עם הכיתוב: "איני יודע מה זה, אך זה נשמע נכון". הוא הסביר שההשראה לשיר שאובה מרחובות ברודוויי שבנאשוויל. מילותיו מספרות על ההליכה לבר SoBro, שבבעלותו של זמר הקאנטרי ג'ייסון אלאדין. וולן מגלם בשיר גבר שנפגש עם אישה בדאון טאון של נאשוויל. הווידאו קליפ הרשמי של השיר פורסם ב-20 בדצמבר 2021. הוא צולם ברחוב ברודוויי בנאשוויל, שנסגר לתנועה לרגל הצילומים. נכון לאוגוסט 2022 עומד מונה הצפיות של הקליפ על למעלה מ-50 מיליון צפיות. Dukes, Billy (17 בדצמבר 2021). "Morgan Wallen Teams With Rapper Lil Durk for 'Broadway Girls' [Listen]". Taste of Country. נבדק ב-20 בינואר 2022. {{cite web}}: (עזרה) Ryan, Aaron (2 באוקטובר 2021). "Morgan Wallen Teases New Hip-Hop Track… And His Fans Don't Love It". Whiskeyriff. נבדק ב-20 בינואר 2022. {{cite web}}: (עזרה) "LISTEN: Morgan Wallen & Lil Durk Surprise Fans With Release Of "Broadway Girls"". Music Mayhem Magazine. 17 בדצמבר 2021. נבדק ב-20 בינואר 2022. {{cite web}}: (עזרה) Jo Black, Lauren (20 בדצמבר 2021). "WATCH: Lil Durk and Morgan Wallen Shut Down Lower Broadway for 'Broadway Girls' Music Video". Country Now. נבדק ב-20 בינואר 2022. {{cite web}}: (עזרה)
ראש מטה ההגנה (ספרד)

ראש מטה ההגנה (בספרדית: Jefe del Estado Mayor de la Defensa או בקיצור JEMAD) הוא הדרג הפיקודי העליון בכוחות המזוינים של ספרד. באופן רשמי הוא כפוף למלך ספרד, אולם בפועל הוא כפוף לשר ההגנה והוא היועץ הצבאי הישיר של ממשלת ספרד. מקביל לתפקיד הרמטכ"ל בצה"ל. פרט לתפקידו כיועץ הצבאי של הממשלה, ראש ההגנה אמון גם על עיצוב האסטרטגיה הצבאית של ספרד, ועל חלוקת הכוחות והמשאבים בין היחידות השונות. ראשי המטה של צבא ספרד, הצי הספרדי וחיל האוויר הספרדי אינם כפופים לראש מטה ההגנה אלא לשר ההגנה, אולם במצבים מסוימים הם מחויבים להתייעץ עמו. ראש מטה ההגנה נבחר בידי ראש ממשלת ספרד ומועבר לאישור במועצת השרים. לאחר מכן הוא ממונה באופן רשמי בידי המלך. ראש מטה ההגנה המכהן הוא תאודורו אסטבן לופס קלדרון שנכנס לתפקידו ב-27 בינואר 2021. אתר האינטרנט הרשמי של ראש מטה ההגנה
Ahhh Ha

"Ahhh Ha" (בעברית: "אההה הא") הוא סינגל שהוקלט על ידי הראפר האמריקאי ליל דורק. הוא יצא לאור ב-22 בפברואר 2022, על ידי חברת התקליטים אלאמו, כסינגל שלישי מתוך האלבום 7220. "Ahhh Ha" הוא שיר דיס לראפר YoungBoy Never Broke Again בעקבות הסינגל שלו, "Bring the Hook". "Ahhh Ha" הוא שיר תגובה ל-"Bring the Hook" של YoungBoy Never Broke Again.‏ הוא כולל מקצב חזק ומהיר בהובלת פסנתר, ואת דורק שמתגאה בהצלחות שלו לאורך חייו. דורק מתייחס גם למותם של אחיו ד-ת'אג ושל קינג וון. הווידאו קליפ הרשמי של השיר בוים על ידי ג'רי הפקות. הוא מציג את דורק עם הצוות והמשפחה שלו. נכון לאוגוסט 2022 עומד מונה הצפיות של הקליפ על למעלה מ-59 מיליון צפיות. Zhan, Jennifer (2022-02-22). "Lil Durk Says 'Ahhh Ha' to Those Who Were Waiting For His 7220 Album". Vulture (באנגלית אמריקאית). נבדק ב-2022-03-09. Marie, Erika (2022-02-22). "Lil Durk Delivers New Single "AHHH HA"". HotNewHipHop (באנגלית). נבדק ב-2022-03-09. Williams, Aaron (2022-02-22). "Lil Durk Menaces His Opps With The Tyrannical 'AHHH HA' Video". Uproxx (באנגלית אמריקאית). Rowley, Glenn (2022-02-22). "Lil Durk Delays Release of '7220,' But Drops New Song 'Ahhh Ha': Watch". Billboard (באנגלית אמריקאית). נבדק ב-2022-03-09. Paul, Larisha (2022-02-22). "Lil Durk Packs In With His Crew For Crowded 'Ahh Ha' Music Video". Rolling Stone (באנגלית אמריקאית). נבדק ב-2022-03-09.
ג'יימס טורל

ג'יימס טורל (באנגלית: James Turrell; נולד ב-6 במאי 1943) הוא אמן אמריקאי. נודע בשימוש האומנותי שהוא עושה במרחב ובאור כחומרי הגלם של עבודותיו. טורל נולד ב-1943 נולד בפסדינה, במדינת קליפורניה למשפחה קוויקרית. הוא למד פסיכולוגיה קוגניטיבית, אסטרונומיה, ומתמטיקה במכללת פומונה וקיבל תואר שני באומנות באוניברסיטת קליפורניה באירוויין ובמהלך לימודיו החל לעבוד עם האור כחומר הגלם שלו. עבודתו הידועה ביותר נבנתה במשך כמה עשורים במכתש רודן, אריזונה, שם בנה בהר געש כבוי מצפה כוכבים בו ניתן לצפות בעין בלתי מזוינת בשטח הטבעי. בשלהי שנות ה-60 ובראשית שנות ה-70, החל טורל ליצור "חללי שמים", סדרת עבודות פיסול בסגנון אמנות אדמה ברחבי העולם, בין היתר יצר ב-1992 את העבודה החלל הרואה בגן האמנות ע"ש בילי רוז במוזיאון ישראל בירושלים. ב-2009, נפתח בעיר סלטה בארגנטינה "מוזיאון ג'יימס טורל" המוקדש לעבודתו ומכיל תשעה מיצבי אור, "חלל שמיים", רישומים והדפסים. זוכה מלגת עמיתי מקארתור - 1984 זוכה פרס וולף לציור/פיסול - 1998 זוכה המדליה הלאומית לאמנויות - 2013 החלל הרואה מדיה וקבצים בנושא ג'יימס טורל בוויקישיתוף אתר האינטרנט הרשמי של ג'יימס טורל אתר אינטרנט הרשמי של ג'יימס טורל אריאל קריל, האיש שקנה הר געש ורוצה להביס את הפירמידות: ריאיון עם האמן ג'יימס טורל, באתר הארץ, 18 ביוני 2014 רעות ברנע, התערוכה החדשה של ג'יימס טורל: ראה את האור, באתר כלכליסט, 16 ביוני 2014 עמיחי חסון, כותנות אור – על התערוכה של ג'יימס טורל, מוסף "שבת" של עיתון מקור ראשון ג'יימס טורל, באתר אנציקלופדיה בריטניקה (באנגלית) ג'יימס טורל, באתר Discogs (באנגלית) החלל הרואה - מוזאון ישראל
לואיס לינקולן אמרסון

לואיס לינקולן אמרסון (באנגלית: Louis Lincoln Emmerson;‏ 27 בדצמבר 1863 – 4 בפברואר 1941) היה פוליטיקאי אמריקאי מאילינוי, איש המפלגה הרפובליקנית, שכיהן כמושל אילינוי ה-27 בשנים 1929–1933. לואיס לינקולן אמרסון נולד באלביון, אילינוי. לאחר שהשלים את לימודיו במערכת החינוך הציבורית המקומית, הוא עבר ב-1883 למאונט ורנון, אילינוי, ופתח בקריירה כסוחר. הוא גם היה בעל השפעה בהקמתו של הבנק הלאומי השלישי של מאונט ורנון ב-1901. אל הפוליטיקה נכנס אמרסון ב-1912, כאשר התמודד ללא הצלחה על משרת גזבר מדינת אילינוי. עם זאת, ארבע שנים לאחר מכן עלה בידו להיבחר למשרת מזכיר המדינה של אילינוי, תפקיד בו הוא שימש במשך 12 שנים. ב-1928 ניצח אמרסון בבחירות המקדימות של המפלגה הרפובליקנית למשרת מושל אילינוי את המושל המכהן, לן סמול, שהיה נגוע בשחיתות, והושבע לכהונתו בינואר 1929. במהלך תקופת כהונתו התמודד אמרסון עם קשיים שהלכו וגברו כתוצאה מהשפל הגדול. למשלמי המיסים ניתנו כמה הקלות כאשר עברו צעדי חקיקה שהקלו את העונשים על איחור בתשלום המיסים ואפשרו הנפקת איגרות חוב חירום. כמו כן הונהג מס על דלקים שנועד לשיפור מערכת הכבישים, הוקמה נציבות האבטלה הראשונה, ואושרו מענקים פדרליים להשלמת נתיב המים בין הימות הגדולות למפרץ מקסיקו. אמרסון בחר שלא להתמודד על כהונה שנייה כמושל, סיים את כהונתו בינואר 1933 ופרש מן הפוליטיקה. לואיס לינקולן אמרסון נפטר במאונט ורנון ב-4 בפברואר 1941. הוא נטמן בבית הקברות אוקווד שבעיר. Howard, Robert (1988). Mostly Good and Competent Men. Springfield, Illinois: Illinois Issues and the Illinois State Historical Society. pp. 244-251. מדיה וקבצים בנושא לואיס לינקולן אמרסון בוויקישיתוף לואיס לינקולן אמרסון באתר אגודת המושלים הלאומית (באנגלית) לואיס לינקולן אמרסון באתר The Political Graveyard (באנגלית) לואיס לינקולן אמרסון, באתר "Find a Grave" (באנגלית) לואיס לינקולן אמרסון, באתר Find a Grave